Р А З П О Р Е Ж Д А Н Е

№           				   05.02.2008 г.				гр.Левски

Председателят на Районен съд гр.Левски Евгения Рачева като разгледа административнонаказателната преписка вх.№656/05.02.2008 г. на ЛРС и на основание данните по нея и закона, за да се произнесе, взе предвид следното:
Според съставения АУАН и издаденото НП нарушенията са извършени на 17.12.2007 г., т.е. след като е влязло в сила изменението на ЗДвП от бр.51 от 2007г. на ДВ. Съгласно чл.189, ал.5 от ЗДвП не подлежат на обжалване наказателни постановления, с които е наложена глоба до 50,00лв. включително. Видно от наказателното постановление, за извършените от Н. нарушения са му наложени административните наказания глоба в размер на 20,00 лв. и глоба в размер на 10,00 лв.
При това положение следва извода, че наказателното постановление е влязло в сила на осн. чл.64, б.”а” от ЗАНН, жалбата на Н. се явява процесуално недопустима и не следва да бъде образувано съдебно производство.
Съдът констатира също така, че жалбата не е подписана от подателя, но, след като съдебното производство се явява недопустимо, не следва да бъде даван 7-дневен срок на Н. за отстраняване на посочената нередност.
С оглед изложеното, председателят на РС-Левски

Р А З П О Р Е Д И :

ОТКАЗВА на осн. чл.189, ал.5 от ЗДвП да образува а.н.дело по жалбата на Н.Н. от гр.П., ж.к.”Д.”, бл., вх, ап., ЕГН , срещу НП №2614 от 27.12.2007 г. на началника на РПУ-Л, поради недопустимост на съдебното производство.
РАЗПОРЕЖДАНЕТО подлежи на обжалване в 15-дневен срок пред Административен съд гр.Плевен, считано от съобщаването му на страните.

          		                	                                       ПРЕДСЕДАТЕЛ: